Publication: Magyar Közlöny
Issue: MK-2002-25 (Year: 2002, Number: 25)
Era: 1990-2004
Section: 2. Az Alkotmánybíróság a 2/1990. (II. 18.) AB határozatában leszögezte: a Vjt. „...5. §-ának (2)—(4) bekezdése,
Paragraph Index: 326

10. §-ának (4) bekezdése, illetõleg a törvény 7. számú melléklete nem alkotmányellenes, ezért a hivatkozott rendelkezések megsemmisítésére irányuló kérelmet elutasítja. Ugyancsak elutasítja az Alkotmánybíróság az 5. § (2) bekezdésében foglaltak miatt az egész törvény megsemmisítésére irányuló kérelmet.” (ABH 1990, 18.) Tekintettel arra, hogy az Alkotmánybíróság ezen határozata a személyes adatok védelme oldaláról vizsgálta a Vjt. 5. § (2) bekezdését, ezért az Alkotmánybíróság jelen indítványt érdemben vizsgálta. Az Alkotmánybíróság a 63/B/1995. AB határozatában kifejtette: „Az Alkotmány 70. § (1) bekezdése ugyanis nem biztosít alanyi jogot arra, hogy mindenki, aki passzív választójoggal rendelkezik és képviselõ kíván lenni, pusztán a saját akaratelhatározásából a választásokon jelöltként elinduljon. A jelöltállítás rendjét a választási eljárásnak a választójogi törvényekben foglalt szabályai határozzák meg. Az Alkotmány a jelölés rendjére nézve nem tartalmaz rendelkezést. Ebbõl következõen — mint azt az Alkotmánybíróság már korábbi határozatában kifejtette — a jelölésre, annak módjára vonatkozó szabályok megállapítása — az Alkotmány keretei között — a törvényhozó

Source: https://magyarkozlony.hu/hivatalos-lapok/8c1a15576d87df1c2fe83569bacb3f1b5b3acf02/dokumentumok/ca409924d0f148e248f83ab72e2566737b3795fa/letoltes